Zeiderzē

Zeiderzē (), tulkojumā Dienvidu jūra, bija apmēram 5000 km2 liels, sekls jūras līcis Nīderlandes ziemeļrietumos. 20. gadsimtā Zeiderzē projekta ietvaros tas ar dambja palīdzību tika atdalīts no Ziemeļjūras.

Antīkajos laikos šeit atradās Flevona ezers, tomēr cilvēka darbības un dabas apstākļu rezultātā ezers savienojās ar jūru un paplašināja teritoriju, tai skaitā katastrofisku plūdu rezultātā 1170. un 1287. gadā. Sevišķi postoši bija Svētās Elizabetes plūdi 1421. gada novembrī, kad applūda 72 ciemi un gāja bojā apmēram 10 000 cilvēku. Vienlaicīgi Zeiderzē līča izveidošanās radīja priekšnoteikumus Amsterdamas kā jūras ostas attīstībai. 20. gadsimtā tika izveidoti dambji, kas atdalīja līci no jūras, kā arī vairāki lieli polderi. Mūsdienās līča vietā atrodas saldūdens ezeri - Eiselmērs, Markermērs, kā arī Flebolandes province. Zeiderzē ziemeļu daļa, kas netika atdalīta ar dambi, kļuva par daļu no Vatu jūras.

Ārējās saites

Kategorija:Nīderlandes līči
Kategorija:Nīderlandes vēsture